RNDr. **Petr Nečas** (\* 19. november 1964, Uherské Hradiště) je bývalý český politik, do júla 2013 predseda vlády Českej republiky a predseda Občianskej demokratickej strany. 

Od 4. septembra 2006 do 8. mája 2009 zastával posty podpredsedu vlády a ministra práce a sociálnych vecí v druhej vláde Mirka Topolánka. 1. apríla 2010 sa stal po rezignácii Mirka Topolánka volebným lídrom pre parlamentné voľby 2010 a 13. apríla  potom oficiálne prevzal právomoci predsedu ODS, až do budúceho volebného kongresu. Na kongrese bol zvolený za predsedu strany.

Biografia
---------

V rokoch 1979 až 1983 študoval na gymnáziu v Uherskom Hradišti. V roku 1988 ukončil štúdium na Prírodovedeckej fakulte Univerzity JE Purkyně v Brne, odbor fyzika, v tom istom roku získal titul doktor prírodných vied prác z oblasti plazmovej fyziky. 

Po absolvovaní vojenskej služby v rokoch 1988 až 1989 pracoval v podniku Tesla Rožnov pod Radhoštěm. 

S predošlou manželkou Radkou má dvoch synov, Ondreja a Tomáša, a dve dcéry, Teréziu a Máriu. Na začiatku roku 2013 vydali manželia Nečasovi oficiálnu správu, v ktorej uviedli, že ich vzťah prechádza krízou a že už niekoľko mesiacov žijú odlúčene, na čo v júni Nečas podal žiadosť o rozvod (po 27 rokoch). Potvrdil, že má dlhodobý vzťah s Janou Nagyovou, bývalou vrchnou riaditeľkou svojho kabinetu, predtým verejnosti dlhodobo o vzťahu klamal. Dňa 21. septembra 2013 sa Nečas s Janou Nagyovou oženil.

V ďalšej dekáde čelí trestnému stíhaniu pri podozrení z podplácania v súvislosti s kauzou tzv. trafík pre troch niekdajších poslancov ODS.

Politická kariéra
-----------------

Členom ODS je od roku 1991. Od roku 1992 je poslancom Parlamentu ČR. Od roku 1999 je podpredsedom ODS, v roku 2002 prehral súboj o post predsedu strany s Mirkom Topolánkom o 2 hlasy, medzi rokmi 2004 až 2006 vykonával funkciu 1. podpredsedu ODS, ktorú na jeseň roku 2006 neobhájil v súboji s Pavlom Bémom. Vďaka svojim dlhým obštrukčným prejavom v Snemovni získal prezývku *Fidel*. Od roku 2006 je jedným z radových podpredsedov strany. Po odstúpení Mirka Topolánka v marci 2010 sa stal volebným lídrom ODS k parlamentným voľbám v roku 2010.  Na celoštátnom kongrese strany 19. a 20. júna 2010 bol zvolený za tretieho predsedu ODS. 

Vo voľbách do Poslaneckej snemovne v júni 2010 získal mandát poslanca za ODS. Jeho strana začala rokovať s ostatnými stredopravými politickými stranami (TOP 09 a Veci verejné) o zostavení novej vlády so 118člennou podporou v 200člennej snemovni. 28. júna 2010 bol menovaný prezidentom Václavom Klausom za predsedu vlády Českej republiky a poverený zostavením novej vlády. Vo funkcii vystriedal Jana Fischera. Kompletný Nečasov kabinet vymenoval prezident 13. júla 2010. 

V nedeľných večerných hodinách 16. júna 2013, po ukončení grémia ODS, predseda vlády Nečas oznámil, že v pondelok 17. júna podá demisiu do rúk prezidenta republiky a odstúpi tiež z čela strany. Udalosti v tzv. kauze Nagyová vyústili do pádu celej Nečasovej vlády. Premiér Nečas demisiu odovzdal 17. júna 2013 prezidentovi republiky Milošovi Zemanovi. Ten ho poveril výkonom funkcie do doby, pokiaľ nebude zostavený nový kabinet.

Referencie
----------

1. ↑   Topolánek: Na pracovnom úrade neskončím, Novinky.cz, 14.4.2010
2. ↑   Obštrukcia v Snemovni
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Petr Nečas**

Zdroj
-----

*Tento článok je čiastočný alebo úplný preklad článku Petr Nečas na českej Wikipédii.*

  


| * z
* d
* u
Predsedovia Občianskej demokratickej strany |
| --- |
| Logo ODS | 
* Václav Klaus (1991 – 2002)
* Mirek Topolánek (2002 – 2010)
* Petr Nečas (2010 – 2013)
* Petr Fiala (2014 – súčasnosť)

 | Logo ODS |

| * z
* d
* u
Ministri obrany Českej republiky |
| --- |
| 
* Antonín Baudyš (1993 – 1994)
* Vilém Holáň (1994 – 1996)
* Miloslav Výborný (1996 – 1998)
* Michal Lobkowicz (1998)
* Vladimír Vetchý (1998 – 2001)
* Jaroslav Tvrdík (2001 – 2003)
* Miroslav Kostelka (2003 – 2004)
* Karel Kühnl (2004 – 2006)
* Jiří Šedivý (2006 – 2007)
* Vlasta Parkanová (2007 – 2009)
* Martin Barták (2009 – 2010)
* Alexandr Vondra (2010 – 2012)
* Karolína Peake (2012)
* Petr Nečas (2012 – 2013)
* Vlastimil Picek (2013 – 2014)
* Martin Stropnický (2014 – 2017)
* Karla Šlechtová (2017 – 2018)
* Lubomír Metnar (2018 – 2021)
* Jana Černochová (2021 – súčasnosť)
 |
| Ministerstvo obrany Českej republiky |

Autoritné údaje: * GND: 104790117X
* ISNI: 0000 0000 5575 1590
* NK ČR: jo2002100319
* SNK: 156122
* VIAF: 84132216